title: Komisjoni rakendusmäärus (EL) 2018/256, 20. veebruar 2018, millega muudetakse 281. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
               21.2.2018

               ET

               Euroopa Liidu Teataja

               L 48/39

         KOMISJONI RAKENDUSMÄÄRUS (EL) 2018/256,
   20. veebruar 2018,
   millega muudetakse 281. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               14. veebruaril 2018 otsustas ÜRO Julgeolekunõukogu sanktsioonide komitee muuta ühte kannet nende isikute, rühmituste ja üksuste loetelus, kelle suhtes kohaldatakse rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. veebruar 2018

            Komisjoni nimel

            presidendi eest

            välispoliitika vahendite talituse juhataja

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisas kanne „Djamel Lounici (teise nimega Jamal Lounici). Aadress: Alžeeria. Sünniaeg: 1.2.1962. Sünnikoht: Alžiir, Alžeeria. Kodakondsus: Alžeeria. Muu teave: a) isa nimi: Abdelkader; ema nimi: Johra Birouh; b) naasnud Itaaliast Alžeeriasse, kus elab alaliselt novembrist 2008; c) Othman Deramchi väimees. Artikli 2a lõike 4 punktis b osutatud kuupäev: 16.1.2004“ asendatakse järgmisega:

         „Djamel Lounici (teise nimega Jamal Lounici). Aadress: Alžeeria. Sünniaeg: 1.2.1962. Sünnikoht: Alžiir, Alžeeria. Kodakondsus: Alžeeria. Muu teave: a) isa nimi: Abdelkader; ema nimi: Johra Birouh; b) naasnud Prantsusmaalt Alžeeriasse, kus elab alaliselt septembrist 2008. Artikli 7d lõike 2 punktis i osutatud kuupäev: 16.1.2004.“


title: Komisjoni rakendusmäärus (EL) 2018/260, 21. veebruar 2018, millega lõpetatakse uurimine seoses võimaliku kõrvalehoidmisega Hiina Rahvavabariigist pärit käsikahveltõstukite ja nende oluliste osade impordi suhtes nõukogu rakendusmäärusega (EL) nr 1008/2011 (mida on muudetud rakendusmäärusega (EL) nr 372/2013) kehtestatud dumpinguvastastest meetmetest Vietnamist lähetatud impordi vahendusel, olenemata sellest, kas neid tooteid deklareeritakse Vietnamist pärit impordina või mitte

text:
               22.2.2018

               ET

               Euroopa Liidu Teataja

               L 49/16

         KOMISJONI RAKENDUSMÄÄRUS (EL) 2018/260,
   21. veebruar 2018,
   millega lõpetatakse uurimine seoses võimaliku kõrvalehoidmisega Hiina Rahvavabariigist pärit käsikahveltõstukite ja nende oluliste osade impordi suhtes nõukogu rakendusmäärusega (EL) nr 1008/2011 (mida on muudetud rakendusmäärusega (EL) nr 372/2013) kehtestatud dumpinguvastastest meetmetest Vietnamist lähetatud impordi vahendusel, olenemata sellest, kas neid tooteid deklareeritakse Vietnamist pärit impordina või mitte
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 13 lõiget 3 ja artikli 14 lõiget 5,
   ning arvestades järgmist:
   1.   MENETLUS

   1.1.   Varasemad uurimised ja kehtivad meetmed

               (1)

               2005. aasta juulis kehtestas nõukogu määrusega (EÜ) nr 1174/2005 (2) Hiina Rahvavabariigist (edaspidi „HRV“ või „Hiina“) pärit käsikahveltõstukite ja nende oluliste osade impordi suhtes lõpliku dumpinguvastase tollimaksu. Meetmed seisnesid 7,6–46,7 % suuruse väärtuselise dumpinguvastase tollimaksu kohaldamises (edaspidi „esialgsed meetmed“).

               (2)

               2008. aasta juulis, pärast alusmääruse artikli 11 lõike 3 kohast ex officio osalist vahepealset läbivaatamist, täpsustas nõukogu määrusega (EÜ) nr 684/2008 (3) meetmete ulatust ja jättis esialgsete dumpinguvastaste meetmete kohaldamisalast välja teatavad tooted, nagu tõstukid, virnastajad, käärkahveltõstukid ja kaaluga kahveltõstukid, mis leiti erinevat käsikahveltõstukitest oma omaduste, erifunktsioonide ning kasutusotstarbe poolest.

               (3)

               2009. aasta juunis, pärast alusmääruse artikli 13 kohast meetmetest kõrvalehoidmise uurimist, laiendas nõukogu määrusega (EÜ) nr 499/2009 (4)„kõigi ülejäänud äriühingute suhtes“ kohaldatavat lõplikku dumpinguvastast tollimaksu, mis oli kehtestatud määrusega (EÜ) nr 1174/2005, Taist lähetatud käsikahveltõstukitele, olenemata sellest, kas need deklareeritakse Taist pärinevana või mitte.

               (4)

               2011. aasta oktoobris, pärast alusmääruse artikli 11 lõike 2 kohast aegumise läbivaatamist, kehtestas nõukogu rakendusmäärusega (EL) nr 1008/2011 (5) HRVst pärit käsikahveltõstukite impordi suhtes lõpliku dumpinguvastase tollimaksu.

               (5)

               2013. aasta aprillis, pärast alusmääruse artikli 11 lõike 3 kohast vahepealset läbivaatamist, muutis nõukogu rakendusmäärusega (EL) nr 372/2013 (6) määrust (EL) nr 1008/2011 ja kehtestas kõigi HRVst pärit käsikahveltõstukite liitu impordi suhtes 70,8 % suuruse tollimaksumäära.

               (6)

               2014. aasta septembris, pärast alusmääruse artikli 11 lõike 4 kohast uut eksportijat käsitlevat läbivaatamist, muutis Euroopa Komisjon (edaspidi „komisjon“) rakendusmäärusega (EL) nr 946/2014 (7) määrust (EL) nr 1008/2011, kehtestades Ningbo Logitrans Handling Equipment Co. käsikahveltõstukite impordi suhtes 54,1 % suuruse individuaalse tollimaksumäära.

               (7)

               2016. aasta augustis, pärast alusmääruse artikli 13 kohast meetmetest kõrvalehoidmise uurimist, laiendas komisjon rakendusmäärusega (EL) 2016/1346 (8) HRVst pärit väheste muudatustega (šassiisse (tõstekahvlitesse) sisseehitamata kaalunäidusüsteemiga) käsikahveltõstukite impordile kehtivaid lõplikke dumpinguvastaseid tollimakse.

               (8)

               2017. aasta novembris, pärast teist alusmääruse artikli 11 lõike 2 kohast aegumise läbivaatamist, kehtestas komisjon rakendusmäärusega (EL) 2017/2206 (9) HRVst pärit käsikahveltõstukite impordi suhtes lõpliku dumpinguvastase tollimaksu.

               (9)

               Kehtivad meetmed seisnevad 70,8 % suuruse määraga väärtuselise dumpinguvastase tollimaksu kohaldamises HRVst pärit käsikahveltõstukite ja nende oluliste osade impordi suhtes.

         1.2.   Taotlus

               (10)

               Euroopa Komisjonile (edaspidi „komisjon“) esitati alusmääruse artikli 13 lõike 3 ja artikli 14 lõike 5 kohane taotlus uurida võimalikku HRVst pärit käsikahveltõstukite ja nende oluliste osade impordi suhtes kehtestatud dumpinguvastastest meetmetest kõrvalehoidmist Vietnamist lähetatud impordi vahendusel (olenemata sellest, kas selline import on deklareeritud Vietnamist lähetatuna või mitte) ning kehtestada kõnealuse impordi suhtes registreerimiskohustus.

               (11)

               Taotluse esitasid 6. juunil 2017 kaks liidu käsikahveltõstukite ja nende oluliste osade tootjat, Toyota Material Handling Manufacturing Sweden AB ja PR Industrial S.r.l. (edaspidi „taotlejad“).

               (12)

               Taotlus sisaldas esmapilgul usutavaid tõendeid ELi, HRV ja Vietnami vahelise kaubanduse struktuuris toimunud muutuste kohta, mis näisid tulenevat tavast, protsessist või toimingust, millel ei ole piisavat nõuetekohast põhjendust või majanduslikku õigustust peale tollimaksu kehtestamise; nimelt pannakse vaatlusalune toode Vietnamis kokku ja lähetatakse seejärel Vietnami kaudu liitu. Taotlus sisaldas piisavalt esmapilgul usutavaid tõendeid, mis näitasid, et selline kokkupanek kujutas endast meetmetest kõrvalehoidmist, kuna Hiinast pärit osad moodustasid kokku üle 60 % kokkupandavast tootest ning kõnealuse kokkupanemisega tootele lisatud väärtus moodustas tootmiskuludest alla 25 %.

               (13)

               Lisaks sisaldas taotlus piisavalt esmapilgul usutavaid tõendeid selle kohta, et eespool kirjeldatud tava ohustas kehtivate dumpinguvastaste meetmete parandavat mõju nii koguste kui ka hindade tõttu ning et uurimisaluse toote hinnad olid dumpinguhinnad, võrreldes eelnevalt vaatlusaluse toote suhtes kindlaks määratud normaalväärtusega.

         1.3.   Vaatlusalune toode ja uurimisalune toode

               (14)

               Vaatlusalune toode on Hiina Rahvavabariigist pärit käsikahveltõstukid ja nende olulised osad, st šassii ja hüdraulikaseadmed, mis kuuluvad praegu CN-koodide ex 8427 90 00 ja ex 8431 20 00 alla. Käesoleva määruse kohaldamisel on käsikahveltõstukid määratletud kui ratastega ja kaubaaluste käitlemiseks ette nähtud tõstekahvlitega seadmed, mida liigendkäepideme abil käsitsi lükatakse, tõmmatakse ja juhitakse siledal, tasasel ja kõval pinnal. Käsikahveltõstukeid võib kasutada üksnes koorma tõstmiseks (käepideme pumpamise abil) transportimisel vajalikule kõrgusele ning neil puuduvad lisafunktsioonid ja -kasutusalad, nagu näiteks i) koormate teisaldamine ja tõstmine nende kõrgemale paigutamiseks või koormate ladustamise hõlbustamiseks (tõstukid); ii) ühe kaubaaluse paigutamine teise peale (virnastajad); iii) koorma tõstmine töötasapinnale (käärkahveltõstukid) või iv) koormate tõstmine ja kaalumine (kaaluga kahveltõstukid) (edaspidi „vaatlusalune toode“).

               (15)

               Uurimisalune toode on samatoode, mis eespool määratletud, kuid see on lähetatud Vietnamist, olenemata sellest, kas see on deklareeritud Vietnamist pärit tootena või mitte, ja mis praegu on liigitatud samade CN-koodide alla kui vaatlusalune toode (edaspidi „uurimisalune toode“).

               (16)

               Uurimine näitas, et Hiinast liitu eksporditud ning Vietnamist liitu saadetud eespool määratletud käsikahveltõstukitel ja nende olulistel osadel on ühesugused füüsikalised ja tehnilised põhiomadused ja sama otstarve, mistõttu neid käsitatakse samasuguste toodetena alusmääruse artikli 1 lõike 4 tähenduses.

         1.4.   Algatamine

               (17)

               Olles pärast liikmesriikide teavitamist kindlaks teinud, et on olemas piisavalt esmapilgul usutavaid tõendeid uurimise algatamiseks vastavalt alusmääruse artikli 13 lõikele 3 ja artikli 14 lõikele 5, otsustas komisjon uurida võimalikku kõrvalehoidmist Hiinast pärinevate käsikahveltõstukite ja nende oluliste osade impordile kehtestatud dumpinguvastastest meetmetest ning kehtestada Vietnamist lähetatud käsikahveltõstukite ja nende oluliste osade impordile registreerimisnõue, olenemata sellest, kas need on deklareeritud Vietnamist pärinevatena või mitte.

               (18)

               Komisjon algatas uurimise oma rakendusmäärusega (EL) 2017/1348 (10) (edaspidi „algatamismäärus“).

         1.5.   Uurimisperiood ja aruandeperiood

               (19)

               Uurimisperiood hõlmas ajavahemikku alates 1. jaanuarist 2011 kuni 30. juunini 2017 (edaspidi „uurimisperiood“). Andmeid koguti uurimisperioodi kohta muu hulgas selleks, et uurida väidetavaid kaubandusstruktuuri muutusi pärast dumpinguvastaste meetmete kehtestamist ning pärast lõpliku dumpinguvastase tollimaksu suurendamist rakendusmäärusega (EL) nr 372/2013, ning selleks, et uurida sellise tava, protsessi või toimingu esinemist, millel ei ole piisavat nõuetekohast põhjendust või majanduslikku õigustust peale tollimaksu kehtestamise Üksikasjalikumaid andmeid koguti ajavahemikku 1. juulist 2016 kuni 30. juunini 2017 (edaspidi „aruandeperiood“) hõlmava aruandeperioodi kohta, et uurida, kas import kahjustas kehtivate meetmete parandavat mõju hindade ja/või koguste osas, ning dumpingu esinemist.

         1.6.   Uurimine

               (20)

               Komisjon teatas Hiina ja Vietnami ametiasutustele, eksportivatele tootjatele ning hulgi- ja jaekaubandusega tegelevatele ettevõtjatele, teadaolevalt asjast huvitatud liidu importijatele ja liidu tootmisharule ametlikult uurimismenetluse algatamisest. HRV ja Vietnami tootjatele/eksportijatele, keda komisjon teadis või kes andsid endast teada algatamismääruse põhjenduses 15 osutatud tähtaja jooksul, saadeti küsimustik. Küsimustik saadeti ka liidu importijatele.

               (21)

               Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamismääruses sätestatud tähtaja jooksul.

               (22)

               Endast andsid teada kolm Vietnami äriühingut, kellest üks ei olnud alustanud käsikahveltõstukite tootmist uurimisperioodil, ja neli sõltumatut importijat.

               (23)

               Kaks Vietnami äriühingut vastasid küsimustikule ja esitasid võimalikust meetmete laiendamisest vabastamiseks taotluse kooskõlas alusmääruse artikli 13 lõikega 4.

               (24)

               Neli sõltumatut liidu importijat vastasid küsimustikule.

               (25)

               Kontrollkäigud tehti järgmiste Vietnami äriühingute valdustesse:

                           —

                           Vietmachine Producing and Trading Co., Ltd ja

                           —

                           D&D Technologies Co., Ltd.

         2.   UURIMISTULEMUSED

   2.1.   Üldised kaalutlused

               (26)

               Võimaliku meetmetest kõrvalehoidmise hindamiseks tuleks alusmääruse artikli 13 lõike 1 kohaselt järjestikku analüüsida järgmisi elemente:

                           —

                           kas HRV ja liidu vahelise kaubanduse struktuuris esines muutusi;

                           —

                           kas need muutused tulenevad tavast, protsessist või toimingust, millel ei ole piisavat nõuetekohast põhjendust või majanduslikku õigustust peale kehtivate dumpinguvastaste meetmete kehtestamise;

                           —

                           kas on tõendeid kahju tekitamise kohta või selle kohta, et dumpinguvastaste meetmete parandav mõju on uurimisaluse toote hindade ja/või koguste tõttu ohustatud ning

                           —

                           kas on tõendeid dumpingu kohta, võrreldes vaatlusaluse toote suhtes varem kindlaksmääratud normaalväärtustega.

               (27)

               Kuna taotlejate esitatud esmapilgul usutavad tõendid viitasid toote kokkupanemisele Vietnamis, siis analüüsis komisjon käesoleva uurimise käigus täpsemalt eelkõige seda, kas olid täidetud alusmääruse artikli 13 lõikes 2 sätestatud järgmised kriteeriumid:

                           —

                           kas kokkupanemine algas või laienes oluliselt alates dumpinguvastase uurimise algatamisest või vahetult enne seda ning kas vaatlusalused tooteosad pärinevad riigist, mille suhtes meetmeid kohaldatakse, ja

                           —

                           kas osad moodustavad vähemalt 60 % kokkupandava toote osade koguväärtusest ning kas kokkupanemise või valmistamise ajal sissetoodud osadele lisandunud väärtus moodustas rohkem kui 25 % tootmiskuludest.

               (28)

               Kahe Vietnami äriühingu esitatud teave ekspordimüügi kohta sobis kokku Comexti andmebaasi (11) olemasolevate andmetega uurimisaluse toote impordi kohta Vietnamist. Seepärast järeldati, et need kaks äriühingut olid aruandeperioodil ainsad uurimisaluse toote eksportijad Vietnamist liitu.

         2.2.   Artikli 13 lõike 2 punkti a kohane tingimus: tegevuse algus või oluline laienemine

               (29)

               Alates 2013. aastast (kui rakendusmäärusega (EL) nr 372/2013 suurendati 70,8 % võrra lõplikku dumpinguvastast tollimaksu) kuni aruandeperioodini on mõlema äriühingu müügimaht liidu turul pidevalt kasvanud. Mõlema äriühingu müügimaht liidu turul on selle aja jooksul rohkem kui kolmekordistunud. Enne 2013. aastat oli kõnealuste äriühingute müügimaht liidu turul üliväike või olematu. Samal ajal vähenes Hiinast pärit vaatlusaluse toote eksport liidu turule märkimisväärselt – 65 % võrra. Seepärast järeldati, et toimus kaubandusstruktuuri muutus ühest küljest HRV ja liidu vahel ning teisest küljest liidu ja Vietnami vahel ning seetõttu on täidetud alusmääruse artikli 13 lõike 2 punktis a sätestatud tingimus.

         2.3.   Artikli 13 lõike 2 punkti b kohane tingimus: 60 % ja 25 % kriteerium

               (30)

               Kooskõlas alusmääruse artikli 13 lõike 2 punktiga b pidi komisjon kõrvalehoidmise esinemise kindlakstegemiseks kontrollima, kas meetmetega hõlmatud riikidest pärit osad, mida kasutati toote kokkupanemisel, moodustasid vähemalt 60 % kokkupandava toote osade koguväärtusest, ning kas sissetoodud osadele lisandunud väärtus moodustab rohkem kui 25 % tootmiskuludest.

         i)   Esimene kriteerium: osad moodustavad 60 % kokkupandava toote osade koguväärtusest

               (31)

               Mõlema koostööd tegeva äriühingu puhul leiti, et meetmetega hõlmatud riigist pärit osad ei moodustanud 60 % või enam kokkupandava toote osade koguväärtusest.

               (32)

               Seega ei saa koostööd tegevate Vietnami äriühingutes toimuvat kokkupanemist pidada meetmetest kõrvalehoidmiseks alusmääruse artikli 13 lõike 2 tähenduses.

         ii)   Teine kriteerium: sissetoodud osadele lisandunud väärtus moodustab 25 %

               (33)

               Kuna uurimine näitas, et 60 % kriteerium ei olnud täidetud ja kokkupanemist ei saa pidada meetmetest kõrvalehoidmiseks alusmääruse artikli 13 lõike 2 tähenduses, siis ei peetud vajalikuks seda kriteeriumit uurida.

         2.4.   Artikli 13 lõike 2 punkti c kohane tingimus: tollimaksu parandava mõju ohustamine ja tõendid dumpingu esinemise kohta

               (34)

               Kuna uurimine näitas, et 60 % kriteerium ei olnud täidetud ja kokkupanekut ei saa pidada meetmetest kõrvalehoidmiseks alusmääruse artikli 13 lõike 2 tähenduses, siis ei peetud vajalikuks kõnealuseid aspekte uurida.

               (35)

               Kuna kõnealused kaks uuritud äriühingud esindavad 100 % Vietnami impordist aruandlusperioodil, siis ei olnud võimalik tõendada, et Vietnamist lähetatud impordi puhul oleks tegemist Hiina suhtes kehtestatud dumpinguvastastest meetmetest kõrvalehoidmisega.

         3.   UURIMISE LÕPETAMINE

               (36)

               Võttes arvesse põhjendustes 30–32 esitatud järeldusi tuleks lõpetada käimasolev meetmetest kõrvalehoidmise uurimine. Seega tuleks lõpetada algatamismäärusega kehtestatud registreerimiskohustus Vietnamist lähetatud käsikahveltõstukite ja nende oluliste osade impordi suhtes, olenemata sellest, kas neid tooteid deklareeritakse Vietnamist lähetatud impordina või mitte, ning kõnealune määrus tuleks kehtetuks tunnistada.

               (37)

               Huvitatud isikutele on teatatud olulistest faktidest ja kaalutlustest, mille põhjal komisjon kavatseb uurimise lõpetada, ning neile on antud võimalus arvamust avaldada. Ei ole saadud ühtki märkust, mille tõttu oleks tulnud eespool esitatud järeldusi muuta.

               (38)

               Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 kohaselt asutatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lõpetatakse rakendusmäärusega (EL) 2017/1348 algatatud uurimine, mille eesmärk oli teha kindlaks, kas Hiina Rahvavabariigist pärit ja praegu CN-koodide ex 8427 90 00 ja ex 8431 20 00 (TARICi koodid 8427900013 ja 8431200013) alla kuuluvate käsikahveltõstukite ja nende oluliste osade, s.o šassiide ja hüdraulika impordil, mis on liitu suunatud Vietnami kaudu, olenemata sellest, kas neid tooteid deklareeritakse Vietnamist pärit impordina või mitte, hoitakse kõrvale rakendusmäärusega (EL) nr 1008/2011 (muudetud rakendusmäärusega (EL) nr 372/2013) kehtestatud meetmetest.
   Artikkel 2
   Tolliasutused lõpetavad rakendusmääruse (EL) 2017/1348 artikli 2 kohase impordi registreerimise.
   Artikkel 3
   Komisjoni rakendusmäärus (EL) 2017/1348 tunnistatakse kehtetuks.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. veebruar 2018

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  Nõukogu 18. juuli 2005. aasta määrus (EÜ) nr 1174/2005, millega kehtestatakse lõplik dumpinguvastane tollimaks Hiina Rahvavabariigist pärinevate kaubaaluste käsivedukitele [termin on muutunud, uus termin on: „käsikahveltõstukid“] ja nende olulistele osadele ja nõutakse lõplikult sisse nende suhtes kehtestatud ajutine tollimaks (ELT L 189, 21.7.2005, lk 1).

      (3)  Nõukogu 17. juuli 2008. aasta määrus (EÜ) nr 684/2008, milles täpsustatakse Hiina Rahvavabariigist pärit käsikahveltõstukite ja nende oluliste osade impordi suhtes määrusega (EÜ) nr 1174/2005 kehtestatud dumpinguvastaste meetmete kohaldamisala (ELT L 192, 19.7.2008, lk 1).

      (4)  Nõukogu 11. juuni 2009. aasta määrus (EÜ) nr 499/2009, millega laiendatakse Hiina Rahvavabariigist pärit käsikahveltõstukite ja nende oluliste osade impordi suhtes määrusega (EÜ) nr 1174/2005 kehtestatud lõplikku dumpinguvastast tollimaksu Taist lähetatud sama toote impordile, olenemata sellest, kas see deklareeritakse Taist pärinevana või mitte (ELT L 151, 16.6.2009, lk 1).

      (5)  Nõukogu 10. oktoobri 2011. aasta rakendusmäärus (EL) nr 1008/2011, millega pärast määruse (EÜ) nr 1225/2009 artikli 11 lõike 2 kohast aegumise läbivaatamist kehtestatakse Hiina Rahvavabariigist pärit kaubaaluste käsivedukite ja nende oluliste osade impordi suhtes lõplik dumpinguvastane tollimaks ning laiendatakse seda Taist pärit kaubaaluste käsivedukite ja nende oluliste osade impordile, olenemata sellest, kas need on deklareeritud Taist pärinevatena või mitte (ELT L 268, 13.10.2011, lk 1).

      (6)  Nõukogu 22. aprilli 2013. aasta rakendusmäärus (EL) nr 372/2013, millega muudetakse rakendusmäärust (EL) nr 1008/2011, millega pärast määruse (EÜ) nr 1225/2009 artikli 11 lõike 3 kohast osalist vahepealset läbivaatamist kehtestatakse Hiina Rahvavabariigist pärit kaubaaluste käsivedukite ja nende oluliste osade impordi suhtes lõplik dumpinguvastane tollimaks (ELT L 112, 24.4.2013, lk 1).

      (7)  Komisjoni 4. septembri 2014. aasta rakendusmäärus (EL) nr 946/2014, millega muudetakse nõukogu rakendusmäärust (EL) nr 1008/2011, millega pärast nõukogu määruse (EÜ) nr 1225/2009 artikli 11 lõike 4 kohast uut eksportijat käsitlevat läbivaatamist kehtestatakse Hiina Rahvavabariigist pärit kaubaaluste käsikahveltõstukite ja nende oluliste osade impordi suhtes lõplik dumpinguvastane tollimaks (ELT L 265, 5.9.2014, lk 7).

      (8)  Komisjoni 8. augusti 2016. aasta rakendusmäärus (EL) 2016/1346, millega laiendatakse Hiina Rahvavabariigist pärit käsikahveltõstukite ja nende oluliste osade impordi suhtes nõukogu rakendusmäärusega (EL) nr 1008/2011 (mida on muudetud nõukogu rakendusmäärusega (EL) nr 372/2013) kehtestatud lõplikku dumpinguvastast tollimaksu Hiina Rahvavabariigist pärit väheste muudatustega käsikahveltõstukite impordile (ELT L 214, 9.8.2016, lk 1).

      (9)  Komisjoni 29. novembri 2017. aasta rakendusmäärus (EL) 2017/2206, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit käsikahveltõstukite ja nende oluliste osade suhtes lõplik dumpinguvastane tollimaks (ELT L 314, 30.11.2017, lk 12).

      (10)  Komisjoni 19. juuli 2017. aasta rakendusmäärus (EL) 2017/1348, millega algatatakse uurimine seoses võimaliku kõrvalehoidmisega Hiina Rahvavabariigist pärit käsikahveltõstukite ja nende oluliste osade impordi suhtes nõukogu rakendusmäärusega (EL) nr 1008/2011, mida on muudetud rakendusmäärusega (EL) nr 372/2013, kehtestatud dumpinguvastastest meetmetest Vietnamist lähetatud asjaomaste toodete impordi puhul, olenemata sellest, kas neid tooteid deklareeritakse Vietnamist lähetatud impordina või mitte, ning kehtestatakse kõnealuse impordi suhtes registreerimiskohustus (ELT L 188, 20.7.2017, lk 1).

      (11)  Comext on Eurostati hallatav väliskaubandusstatistika andmebaas.


title: Nõukogu rakendusmäärus (EL) 2018/565, 12. aprill 2018, millega rakendatakse määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis

text:
               13.4.2018

               ET

               Euroopa Liidu Teataja

               L 95/1

         NÕUKOGU RAKENDUSMÄÄRUS (EL) 2018/565,
   12. aprill 2018,
   millega rakendatakse määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 12. aprilli 2011. aasta määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis, (1) eriti selle artikli 12 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 12. aprillil 2011 vastu määruse (EL) nr 359/2011.

               (2)

               Otsuse 2011/235/ÜVJP (2) läbivaatamise tulemusena otsustas nõukogu, et otsuses sätestatud piiravate meetmete kehtivust tuleks pikendada 13. aprillini 2019.

               (3)

               Nõukogu leidis ühtlasi, et kandeid määruse (EL) nr 359/2011 I lisas loetletud 29 isiku ja ühe üksuse kohta tuleks ajakohastada.

               (4)

               Määruse (EL) nr 359/2011 I lisa tuleks vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 359/2011 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 12. aprill 2018

            Nõukogu nimel

            eesistuja

         T. DONCHEV

      (1)  ELT L 100, 14.4.2011, lk 1.

      (2)  Nõukogu 12. aprilli 2011. aasta otsus 2011/235/ÜVJP teatavate isikute ja üksuste vastu suunatud piiravate meetmete kohta seoses olukorraga Iraanis (ELT L 100, 14.4.2011, lk 51).

      LISA
      Määruse (EL) nr 359/2011 I lisas esitatud füüsiliste ja juriidiliste isikute, üksuste ja asutuste loetelu vastavad kanded asendatakse järgmiste kannetega.

         „Isikud

                     Nimi

                     Identifitseerimisandmed

                     Põhjendus

                     Loetellu kandmise kuupäev

                     1.

                     AHMADI- MOQADDAM, Esmail

                     Sünnikoht: Teheran (Iraan)
                     Sünniaeg: 1961

                     Endine relvajõudude peastaabi ülema vanemnõunik julgeolekuküsimustes. Endine Iraani Riikliku Politsei ülem (2005–2015. aasta algus). Temale alluvad jõud ründasid julmalt rahumeelseid meeleavaldusi ning sooritasid vägivaldse öise rünnaku Teherani Ülikooli ühiselamus 15. juunil 2009. Praegu Jeemeni rahvale toetust osutava Iraani peakorteri juht.

                     12.4.2011

                     3.

                     ARAGHI (ERAGHI), Abdollah

                     Endine IRGC maavägede asejuht. Ta oli otse ja isiklikult vastutav meeleavalduste mahasurumise eest 2009. aasta suvel.

                     12.4.2011

                     9.

                     NAQDI, Mohammad-Reza

                     Sünnikoht: Najaf (Iraak)
                     Sünniaeg: umbes 1952

                     Kultuuri- ja sotsiaalküsimuste eest vastutav IRGC ülema asetäitja. Endine Basij komandör. IRGC Basij vägede komandörina oli Naqdi vastutav väärkohtlemise eest (või osales selles) 2009. aasta lõpus, sh vägivaldne reageerimine 2009. aasta detsembris toimunud Ashura Päeva meeleavaldustele, mille tulemusena hukkus kuni 15 inimest ja vahistati sadu meeleavaldajaid. Enne Basij komandöriks määramist 2009. aasta oktoobris oli ta Basij jälitusüksuse ülem ja vastutas valimisjärgsete mahasurumiste käigus vahistatute ülekuulamise eest.

                     12.4.2011

                     10.

                     RADAN, Ahmad-Reza

                     Sünnikoht: Isfahan (Iraan)
                     Sünniaeg: 1963

                     Iraani õiguskaitsejõudude (Riikliku Politseiga seotud organ) strateegiauuringute keskuse endine juht. Politsei strateegiauuringute keskuse endine juht, Iraani Riikliku Politsei ülema asetäitja kuni 2014. aasta juunini. Riikliku Politsei ülema asetäitjana alates 2008. aastast vastutas Radan meeleavaldajate peksmise, mõrvamise ning meelevaldse vahistamise ja kinnipidamise eest politseijõudude poolt. Praegu IRGC komandör, kes vastutab Iraagi „terrorismivastaste“ vägede väljaõppe eest.

                     12.4.2011

                     11.

                     RAJABZADEH, Azizollah

                     Endine Teherani katastroofide tagajärgede leevendamise organisatsiooni (TDMO) juht. Endine Teherani politseiülem (kuni 2010. aasta jaanuarini).
                     Teherani piirkonna õiguskaitsejõudude komandörina oli Azizollah Rajabzadeh kõige kõrgema astme ametnik, keda süüdistatakse Kahrizaki kinnipidamiskeskuses toimepandud väärkohtlemistes.

                     12.4.2011

                     12.

                     SAJEDI-NIA, Hossein

                     Politseioperatsioonide asekomandör. Endine Teherani politseiülem, endine Iraani Riikliku Politsei ülema asetäitja, vastutav politseioperatsioonide eest. Tema ülesanne on siseministeeriumi jaoks Iraani pealinnas repressioonide koordineerimine.

                     12.4.2011

                     13.

                     TAEB, Hossein

                     Sünnikoht: Teheran
                     Sünniaeg: 1963

                     IRGC luureteenistuse juht. Endine IRGC luureosakonna asekomandör. Basij endine komandör (kuni 2009. aasta oktoobrini). Tema alluvuses olevad väed osalesid rahumeelsete meeleavaldajate massilises peksmises, mõrvamises, kinnipidamises ja piinamises.

                     12.4.2011

                     16.

                     HADDAD, Hassan (teise nimega Hassan ZAREH DEHNAVI)

                     Endine Teherani Revolutsioonikohtu turvaametnik. Endine kohtunik, Teherani Revolutsioonikohus, 26. filiaal. Vastutas kinnipeetavatega seotud juhtumite eest, mis olid seotud valimisjärgse kriisiga, ähvardas regulaarselt kinnipeetavate perekondi, et neid vaikima sundida. Aitas väljastada Kahrizaki kinnipidamiskeskusele kinnipidamismääruseid. 2014. aasta novembris tunnistasid Iraani ametivõimud ametlikult tema osalust kinnipeetavate surmajuhtumites.

                     12.4.2011

                     21.

                     MOHSENI-EJEI, Gholam-Hossein

                     Sünnikoht: Ejiyeh
                     Sünniaeg: umbes 1956

                     Lepitusnõukogu liige. Iraani peaprokurör alates 2009. aasta septembrist ning kohtusüsteemi juhi asetäitja ja kõneisik. Endine luureminister (2009. aasta valimiste ajal). Kui ta oli 2009. aasta valimiste ajal luureminister, vastutasid tema alluvuses olevad agendid sadade aktivistide, ajakirjanike, dissidentide ja reformimeelsete poliitikute kinnipidamise ja piinamise eest ning surve all valetunnistuste väljapressimise eest. Lisaks sunniti poliitikuid andma valetunnistusi talumatutel ülekuulamistel, kus kasutati piinamist, väärkohtlemist, väljapressimist ning pereliikmete ähvardamist.

                     12.4.2011

                     26.

                     SHARIFI, Malek Adjar (teise nimega SHARIFI, Malek Ajdar)

                     Ülemkohtu kohtunik, 43. filiaali juht. Ida-Aserbaidžaani kohtusüsteemi endine juhataja. Vastutas Sakineh Mohammadi-Ashtiani kohtuprotsessi eest.

                     12.4.2011

                     28.

                     YASAGHI, Ali-Akbar

                     Ülemkohtu kohtunik, 44. filiaali juht. Setad-e Dieh Foundationi tegevjuhi asetäitja. Endine kohtu esimees, Mashhadi Revolutsioonikohus. Tema juhtimisel toimunud kohtuistungid olid pealiskaudsed ja kinnised, kinni ei peetud süüdistatavate põhiõigustest. Kuna hukkamisotsuseid tehti massiliselt, väljastati surmaotsused, ilma et oleks nõuetekohaselt järgitud õiglase ärakuulamise menetlust.

                     12.4.2011

                     32.

                     ZANJIREI, Mohammad-Ali

                     Iraani Vanglate Organisatsiooni juhataja vanemnõunik ja endine aseülem, vastutab kinnipidamiskeskuses väärkohtlemise ja õigustest ilmajätmise eest. Andis korralduse mitmete vangide üksikvangistusse üleviimiseks.

                     12.4.2011

                     33.

                     ABBASZADEH- MESHKINI, Mahmoud

                     Inimõiguste nõukogu nõunik. Inimõiguste nõukogu endine sekretär. Endine Ilami provintsi kuberner. Endine siseministeeriumi poliitikadirektor. Poliitiliste parteide ja rühmituste tegevust käsitleva seaduse artikli 10 komitee esimehena vastutas ta meeleavalduste ja muude avalike ürituste korraldamiseks loa andmise ning poliitiliste parteide registreerimise eest.
                     2010. aastal katkestas ta Mousaviga seotud kahe reformimeelse poliitilise partei – Iraani Islamistliku Osalusrinde (Islamic Iran Participation Front) ja Mudžahiidide Islamirevolutsiooni Organisatsiooni (Islamic Revolution Mujahedeen Organization) – tegevuse.
                     Alates 2009. aastast on ta järjekindlalt ja pidevalt keeldunud andmast luba mis tahes valitsusvälisteks kogunemisteks, keelates seega kasutada põhiseaduslikku õigust meelt avaldada, mis on viinud paljude rahumeelsete meeleavaldajate vahistamiseni ning on vastuolus kogunemisvabadusega.
                     Lisaks keeldus ta 2009. aastal andmast opositsioonile luba korraldada presidendivalimiste ajal toimunud meeleavalduste käigus tapetud inimestele pühendatud mälestustseremooniat.

                     10.10.2011

                     34.

                     AKBARSHAHI, Ali-Reza

                     Endine Iraani uimastikontrolli keskuse (teise nimega narkootikumidevastase keskuse) peadirektor. Endine Teherani politseiülem. Tema juhitav politseiüksus vastutas kahtlusaluste kohtuvälise vägivaldse kohtlemise eest vahistamise ja eelvangistuse ajal. Teherani politsei oli ka seotud Teherani Ülikooli ühiselamutele 2009. aasta juunis korraldatud reididega, mille käigus politsei ja Basij tekitasid Iraani parlamendi (Majlis) komisjoni teatel vigastusi rohkem kui sajale tudengile. Praegu raudteepolitsei juhataja.

                     10.10.2011

                     36.

                     AVAEE, Seyyed Ali-Reza (teise nimega AVAEE, Seyyed Alireza)

                     Justiitsminister. Endine eriuurimiste ameti direktor. 2016. aasta juulini siseministri asetäitja ja avaliku registri juhataja. Kohtunike distsiplinaarkohtu nõunik alates 2014. aasta aprillist. Endine Teherani kohtusüsteemi juht. Teherani kohtusüsteemi juhina on ta olnud vastutav inimõiguste rikkumiste, meelevaldsete vahistamiste, kinnipeetavate õiguste rikkumiste ning hukkamiste arvu suurenemise eest.

                     10.10.2011

                     40.

                     HABIBI, Mohammad Reza

                     Justiitsministeeriumi Yazdi büroo juhataja. Isfahani endine aseprokurör. Osales menetlustes, milles jäeti kostjatele tagamata õiglane kohtumõistmine – näiteks Abdollah Fathi juhtum, kes hukati 2011. aasta mais pärast seda, kui Habibi eiras 2010. aasta märtsis toimunud kohtuistungil tema õigust saada ära kuulatud ning tema vaimse tervisega seotud probleeme. Seetõttu osales ta õiglase kohtumenetluse õiguse rängas rikkumises, aidates kaasa surmanuhtluse liigsele ja üha sagedasemale kasutamisele, mis on toonud kaasa hukkamiste arvu järsu suurenemise alates 2011. aasta algusest.

                     10.10.2011

                     45.

                     JOKAR, Mohammad Saleh

                     Revolutsioonilise Kaardiväe parlamentaarsete küsimuste juhataja asetäitja. Yazdi provintsi parlamendisaadik 2011–2016 ning riikliku julgeoleku ja välispoliitika parlamendikomitee liige. Endine tudengite Basij vägede komandör.
                     Tudengite Basij vägede komandörina oli ta aktiivselt kaasatud meeleavalduste mahasurumisse koolides ja ülikoolides ning aktivistide ja ajakirjanike kohtuvälisesse kinnipidamisse.

                     10.10.2011

                     48.

                     MAHSOULI, Sadeq (teise nimega MAHSULI, Sadeq)

                     Sünnikoht: Oroumieh (Iraan)
                     Sünniaeg: 1959/60

                     Endise presidendi Mahmoud Ahmadinejadi nõunik ning praegune lepitusnõukogu liige ja Kestvusrinde juhi asetäitja. Sotsiaalhoolekande- ja sotsiaalkaitseminister 2009–2011. Endine siseminister kuni 2009. aasta augustini. Siseministrina kontrollis Mahsouli kõigi politseijõudude, siseministeeriumi turvatöötajate ja erariietes töötavate agentide tegevust. Tema juhtimise all ründasid nimetatud jõud 14. juunil 2009 Teherani Ülikooli ühiselamuid ning piinasid tudengeid ministeeriumi keldris (keldri kurikuulus 4. korrus). Politsei väärkohtles teisi meeleavaldajaid rängalt Kahrizaki kinnipidamiskeskuses, mis toimus Mahsouli kontrolli all.

                     10.10.2011

                     50.

                     OMIDI, Mehrdad (teise nimega Reza, teise nimega OMIDI, Reza)

                     Politsei uurimisosakonna VI jaoskonna juhataja. Endine Iraani politsei luureteenistuse juht. Endine Iraani politsei arvutikuritegude üksuse juht. Vastutab internetti kasutavate reformistide ja poliitiliste vastaste osas läbi viidud tuhandete uurimiste ja nende suhtes esitatud süüdistuste eest. Vastutab seega tõsistele inimõiguste rikkumistele juhtimise eest, represseerides isikuid, kes võtavad sõna oma seaduslike õiguste, sealhulgas sõnavabaduse kaitseks.

                     10.10.2011

                     51.

                     SALARKIA, Mahmoud

                     Endine Teherani jalgpalliklubi „Persepolis“ direktor.

                     Endine Teherani linna bensiini- ja transpordikomisjoni juht. Teherani vanglaküsimuste peaprokuröri asetäitja 2009. aasta meeleavalduste mahasurumise ajal.
                     Teherani vanglaküsimuste peaprokuröri asetäitjana vastutas ta otseselt süütute ja rahumeelsete meeleavaldajate ning aktivistide suhtes välja antud paljude vahistamismääruste eest. Mitmetest inimõiguste kaitsjate aruannetest ilmneb, et peaaegu kõiki vahistatud isikuid peetakse tema korraldusel erineva ajavahemiku jooksul kinni isoleeritult, võimaldamata neile juurdepääsu oma advokaadile või perele, ning ilma süüdistust esitamata, mis sageli võrdub sunniviisilise kadumisega. Sageli ei teavitata nende perekonda vahistamisest.

                     10.10.2011

                     53.

                     TALA, Hossein (teise nimega TALA, Hosseyn)

                     Eslamshahri linnapea. Endine Iraani parlamendi liige. Endine Teherani provintsi kindralkuberneri asetäitja („Farmandar“) kuni septembrini 2010, vastutas politseijõudude sekkumise eest ning seega meeleavaldajate represseerimise eest. Ta sai 2010. aasta detsembris autasu osaluse eest valimistejärgses represseerimises.

                     10.10.2011

                     54.

                     TAMADDON, Morteza (teise nimega TAMADON, Morteza)

                     Sünnikoht: Shahr Kord-Isfahan
                     Sünniaeg: 1959

                     Endine Teherani provintsi riikliku julgeolekunõukogu juht. Endine Teherani provintsi IRGC kindralkuberner. Oma ametikohal kuberneri ja Teherani provintsi riikliku julgeolekunõukogu juhina vastutab ta igasuguste repressioonide eest, sealhulgas selle eest, mida IRGC Teherani provintsis korraldas, sealhulgas poliitiliste meeleavalduste mahasurumise eest alates 2009. aasta juunist. Praegu Khajeh Nasireddin Tusi Tehnoloogiaülikooli juhatuse liige.

                     10.10.2011

                     55.

                     ZEBHI, Hossein

                     Ülemkohtu kohtunik. Endine Iraani peaprokuröri asetäitja. Vastutab valimisjärgsete meeleavaldustega seotud mitmete kohtuasjade eest.

                     10.10.2011

                     59.

                     BAKHTIARI, Seyyed Morteza

                     Sünnikoht: Mashad (Iraan)
                     Sünniaeg: 1952

                     Imam Reza pühamu asehaldur. Endine kirikliku eritribunali ametnik. Justiitsminister aastatel 2009–2013. Ajal, mil ta oli justiitsminister, halvenesid tingimused Iraani vanglates alla üldtunnustatud rahvusvahelisi standardeid ning vangide väärkohtlemine oli laialt levinud. Lisaks oli tal võtmeroll Iraani diasporaa ähvardamisel ja tagakiusamisel, luues erikohtu, mis tegeleb konkreetselt riigist väljaspool elavate iraanlastega. Samuti suurenes tema ministriks olemise ajal Iraanis järsult hukkamiste arv, sealhulgas salajased hukkamised, mida valitsus välja ei kuulutanud, ja hukkamised, mis olid seotud narkokuritegudega.

                     10.10.2011

                     60.

                     Dr HOSSEINI, Mohammad (teise nimega HOSSEYNI, dr Seyyed Mohammad; Seyed, Sayyed ja Sayyid)

                     Sünnikoht: Rafsanjan, Kerman
                     Sünniaeg: 1961

                     Endise presidendi Mahmoud Ahmadinejadi nõunik ja fundamentalistliku poliitilise rühmituse YEKTA kõneisik. Endine kultuuri- ja islamijuhtimise minister (2009–2013). Endise Islami Revolutsioonilise Kaardiväe liikmena osales ta ajakirjanike represseerimises.

                     10.10.2011

                     69.

                     MORTAZAVI, Seyyed Solat

                     Sünnikoht: Farsan, Tchar Mahal-o-Bakhtiari (lõuna) (Iraan)
                     Sünniaeg: 1967

                     Iraani suuruselt teise linna Mashadi (kus toimuvad regulaarselt avalikud hukkamised) endine linnapea. Endine siseministri asetäitja, vastutav poliitiliste küsimuste eest. Vastutas nende isikute represseerimise eest, kes võtsid sõna oma seaduslike õiguste, sealhulgas sõnavabaduse kaitseks. Hiljem määrati Iraani 2012. aasta parlamendivalimiste ja 2013. aasta presidendivalimiste valimiskomisjoni juhiks.

                     23.3.2012

                     73.

                     FAHRADI, Ali

                     Teherani justiitsministeeriumi õigusasjade ja riikliku järelevalve inspektsiooni asejuht. Endine Karaj prokurör. Vastutab inimõiguste raskete rikkumiste eest, sealhulgas selliste kohtuasjade menetlemise eest, mis lõppesid surmamõistva otsusega. Sel perioodil, mil ta on olnud Karaji piirkonna prokurör, on seal toimunud suur arv hukkamisi.

                     23.3.2012

                     75.

                     RAMEZANI, Gholamhossein

                     Alates 2011. aastast kaitseministeeriumi luureülem; november 2009 – märts 2011: Pasdarani luurekomandör; märts 2008 – november 2009: Pasdarani luure asekomandör; aprill 2006 – märts 2008: Pasdarani kaitse- ja luureülem. On seotud väljendusvabaduse allasurumisega, sealhulgas on seotud nende isikutega, kes vastutavad blogijate/ajakirjanike vahistamise eest 2004. aastal, ning väidetavalt oli tal oma osa valimisjärgsete meeleavalduste allasurumisel 2009. aastal.

                     23.3.2012

                     82.

                     Dr SARAFRAZ, Mohammad (teise nimega Haj-agha Sarafraz)

                     Sünnikoht: Teheran
                     Sünniaeg: umbes 1963
                     Elukoht: Teheran Töökoht: IRIBi ja PressTV peakontor, Teheran.

                     Endine küberruumi ülemnõukogu liige. Endine Iraani Islamivabariigi ringhäälingu (IRIB) juht. Endine ettevõtte IRIB World Service ja telekanali Press TV juhataja, vastutav kõigi programmialaste otsuste eest. Tihedalt seotud riigi julgeolekuaparaadiga. Press TV ja IRIB on tema juhtimisel teinud koostööd Iraani julgeolekuteenistuse ja prokuröridega, lastes eetrisse kinnipeetavate sunniviisilisi ülestunnistusi, sealhulgas Iraani-Kanada päritolu ajakirjaniku ja filmitegija Maziar Bahari sunniviisilise ülestunnistuse iganädalases programmis „Iran Today“. Ringhäälingu sõltumatu reguleeriv asutus OFCOM tegi telekanalile Press TV Ühendkuningriigis 100 000  naelsterlingi suuruse trahvi Bahari ülestunnistuse eetrisse laskmise eest 2011. aastal, mis oli filmitud vanglas, kus Bahari tegi surve all ülestunnistuse. Sarafrazi seostatakse seetõttu nõuetekohase menetluse õiguse ja õiglase kohtumõistmise õiguse rikkumisega.

                     12.3.2013

               Üksused

                     Nimi

                     Identifitseerimisandmed

                     Põhjendus

                     Loetellu kandmise kuupäev

                     1.

                     Cyber Police

                     Asukoht: Teheran, Iraan.
                     Veebisait: http://www.cyberpolice.ir

                     Iraani küberpolitsei, mis loodi 2011. aasta jaanuaris, on Iraani Islamivabariigi politsei üksus, mille juht oli 2015. aasta alguseni Esmail Ahmadi-Moqaddam (loetellu kantud). Ahmadi-Moqaddam rõhutas, et küberpolitsei võtab sihikule revolutsioonivastased ja dissidentlikud rühmitused, kes kasutasid 2009. aastal internetipõhiseid sotsiaalseid võrgustikke selleks, et algatada proteste president Mahmoud Ahmadinejadi tagasivalimise vastu. 2012. aasta jaanuaris andis küberpolitsei internetikohvikutele välja uued juhised, milles nõutakse, et kasutajad peavad esitama oma isikuandmed, mida kohvikupidajad peavad säilitama kuus kuud; samuti peavad kohvikupidajad säilitama andmed külastatud veebisaitide kohta. Juhistes nõutakse ka seda, et kohvikupidajad paigaldaksid valvekaamerad ja säilitaksid nende lindistusi kuus kuud. Nende uute reeglite abil võidakse luua logiraamat, mida ametivõimud saavad kasutada selleks, et jõuda jälile aktivistidele või mis tahes isikutele, keda peetakse ohuks riigi julgeolekule.
                     2012. aasta juunis teatas Iraani meedia, et küberpolitsei käivitab virtuaalsete privaatvõrkude mahasurumise aktsiooni. 30. oktoobril 2012 vahistas küberpolitsei ilma kohtuotsuseta blogija Sattar Beheshti riigi julgeoleku vastase tegevuse eest sotsiaalsetes võrgustikes ja keskkonnas Facebook. Beheshti oli kritiseerinud Iraani valitsust oma blogis. Ta leiti surnuna oma vangikongist 3. novembril 2012 ja arvatakse, et küberpolitsei töötajad piinasid ta surnuks.

                     12.3.2013“


title: Komisjoni rakendusmäärus (EL) 2018/1025, 19 juuli 2018, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
               20.7.2018

               ET

               Euroopa Liidu Teataja

               L 184/1

         KOMISJONI RAKENDUSMÄÄRUS (EL) 2018/1025,
   19 juuli 2018,
   millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
   ning arvestades järgmist:

               (1)

               Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003. aastal väljaspool Iraaki asunud rahaliste vahendite ja majandusressursside külmutamist.

               (2)

               13. juulil 2018 otsustas ÜRO Julgeolekunõukogu sanktsioonide komitee kustutada kaks kannet nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

               (3)

               Seepärast tuleks määruse (EÜ) nr 1210/2003 III lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1210/2003 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuli 2018

            Komisjoni nimel

            presidendi eest

            välispoliitika vahendite talituse direktor

      (1)  ELT L 169, 8.7.2003, lk 6.

      LISA

         III lisast jäetakse välja järgmised kanded:

                                 „62.

                                 IRAQI LIFE INSURANCE COMPANY. Aadressid: a) Aqaba Bin Nafie Square, P.O. Box 989, Baghdad, Iraq; b) P.O. Box 989, Karradah Al Sharkiya, Baghdad, Iraq.“

                                 „96.

                                 NATIONAL INSURANCE COMPANY [IRAQ]. Aadressid: a) Khullani Street, P.O. Box 248, Baghdad, Iraq; b) Aman Building, Khullani Square, Baghdad, Iraq.“


title: Komisjoni rakendusmäärus (EL) 2018/1026, 19. juuli 2018, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne teises osalises hankemenetluses

text:
               20.7.2018

               ET

               Euroopa Liidu Teataja

               L 184/3

         KOMISJONI RAKENDUSMÄÄRUS (EL) 2018/1026,
   19. juuli 2018,
   milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne teises osalises hankemenetluses
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
   ning arvestades järgmist:

               (1)

               Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

               (2)

               Kahekümne teise osalise hankemenetluse raames saadud pakkumusi arvesse võttes tuleks kindlaks määrata madalaim müügihind.

               (3)

               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärusega (EL) 2016/2080 avatud hankemenetluse raames toimuvas kahekümne teises osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 17. juulil 2018, kehtestatakse madalaim müügihind 112,50 eurot/100 kg.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuli 2018

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 206, 30.7.2016, lk 71.

      (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Komisjoni rakendusmäärus (EL) 2018/1060, 26. juuli 2018, millega pikendatakse toimeaine trifloksüstrobiini heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  27.7.2018

                  ET

                  Euroopa Liidu Teataja

                  L 190/3

         KOMISJONI RAKENDUSMÄÄRUS (EL) 2018/1060,
         26. juuli 2018,
         millega pikendatakse toimeaine trifloksüstrobiini heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (1), eriti selle artikli 20 lõiget 1,
         ning arvestades järgmist:

                     (1)

                     Komisjoni direktiiviga 2003/68/EÜ (2) kanti toimeaine trifloksüstrobiin nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine trifloksüstrobiini heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2018.

                     (4)

                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus trifloksüstrobiini heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 29. septembril 2016 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

                     (8)

                     19. septembril 2017 esitas toiduohutusamet komisjonile oma järelduse (6) selle kohta, kas trifloksüstrobiin võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamise esialgse aruande trifloksüstrobiini kohta alalisele taime-, looma-, toidu- ja söödakomiteele 23. märtsil 2018.

                     (9)

                     Taotlejale anti võimalus esitada pikendamise esialgse aruande kohta märkusi.

                     (10)

                     Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmisnõuded on täidetud.

                     (11)

                     Seepärast on asjakohane trifloksüstrobiini heakskiitu pikendada.

                     (12)

                     Trifloksüstrobiini heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida trifloksüstrobiini sisaldavate taimekaitsevahendite puhul võidakse lubada. Seega on asjakohane üksnes fungitsiidina kasutamise piirang kaotada.

                     (13)

                     Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning praeguste teaduslike ja tehniliste teadmiste arvessevõtmiseks oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

                     (14)

                     Seepärast tuleks rakendusmäärust (EL) nr 540/2011 vastavalt muuta.

                     (15)

                     Võttes arvesse, et trifloksüstrobiini praeguse heakskiidu kehtivusaeg lõpeb 31. juulil 2018, peaks käesolev määrus jõustuma võimalikult kiiresti.

                     (16)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            Toimeaine trifloksüstrobiini heakskiitu pikendatakse vastavalt I lisale.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise kuupäev
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. augustist 2018.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 11. juuli 2003. aasta direktiiv 2003/68/EÜ, millega muudetakse nõukogu direktiivi 91/414/EMÜ toimeainete trifloksüstrobiini, karfentrasoon-etüüli, mesotriooni, fenamidooni ja isoksaflutooli lisamisega (ELT L 177, 16.7.2003, lk 12).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA Journal 2017; 15(9):4980. Kättesaadav internetis: www.efsa.europa.eu.

            I LISA

                        Üldnimetus, tunnuskoodid

                        IUPACi nimetus

                        Puhtus (1)

                        Heakskiitmise kuupäev

                        Heakskiitmise aegumine

                        Erisätted

                        Trifloksüstrobiin
                        CASi nr 141517-21-7
                        CIPACi nr 617

                        metüül(E)-metoksüimino-{(E)-α-[1-(α,α,α-trifluoro-m-tolüül)etülideenaminooksüül]-o-tolüül}atsetaat

                        ≥ 975 g/kg
                        AE 1344136 (maksimaalselt 4 g/kg)

                        1. august 2018

                        31. juuli 2033

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse trifloksüstrobiini kohta koostatud pikendamisaruande järeldusi ning eriti selle I ja II liidet.
                        Selles üldhinnangus peavad liikmesriigid pöörama erilist tähelepanu:

                                    —

                                    põhjavee kaitsmisele, kui toimeainet kasutatakse tundlike mullastiku- ja/või kliimatingimustega piirkonnas;

                                    —

                                    veeorganismide, mesilaste ning kalatoiduliste lindude ja imetajate kaitsmisele.

                              Kasutustingimused peavad vajaduse korral sisaldama riski vähendamise meetmeid.
                        Taotleja peab esitama komisjonile, liikmesriikidele ja toiduohutusametile kinnitava teabe seoses järgmisega:

                                    1)

                                    põhjavees esineda võivate metaboliitide olulisus, võttes arvesse kõiki trifloksüstrobiini asjakohaseid klassifikatsioone vastavalt Euroopa Parlamendi ja nõukogu määrusele (EÜ) nr 1272/2008 (2), eriti kuulumist 2. kategooria reproduktiivtoksiliste ainete hulka;

                                    2)

                                    veetöötlemisprotsesside mõju pinna- ja põhjavees esinevate jääkide omadustele, kui pinna- või põhjavett võetakse joogiveeks.

                              Taotleja peab esitama punktis 1 nõutud teabe ühe aasta jooksul pärast seda, kui Euroopa Kemikaaliameti (ECHA) veebisaidil on avaldatud ECHA riskihindamise komitee poolt määruse (EÜ) nr 1272/2008 artikli 37 lõike 4 kohaselt vastuvõetud arvamus trifloksüstrobiini kohta.
                        Punktis 2 nõutud teabe peab taotleja esitama kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.“

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

               (2)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).

            II LISA
            Rakendusmääruse (EL) nr 540/2011 lisa muudetakse järgmiselt:

                        1)

                        A. osast jäetakse välja kanne 59 trifloksüstrobiini kohta;

                        2)

                        B. osasse lisatakse järgmine kanne:

                                    Number

                                    Üldnimetus, tunnuskoodid

                                    IUPACi nimetus

                                    Puhtus (1)

                                    Heakskiitmise kuupäev

                                    Heakskiitmise aegumine

                                    Erisätted

                                    „124

                                    Trifloksüstrobiin
                                    CASi nr 141517-21-7
                                    CIPACi nr 617

                                    metüül(E)-metoksüimino-{(E)-α-[1-(α,α,α-trifluoro-m-tolüül)etülideenaminooksüül]-o-tolüül}atsetaat

                                    ≥ 975 g/kg
                                    AE 1344136 (maksimaalselt 4 g/kg)

                                    1. august 2018

                                    31. juuli 2033

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse trifloksüstrobiini kohta koostatud pikendamisaruande järeldusi ning eriti selle I ja II liidet.
                                    Selles üldhinnangus peavad liikmesriigid pöörama erilist tähelepanu:

                                                —

                                                põhjavee kaitsmisele, kui toimeainet kasutatakse tundlike mullastiku- ja/või kliimatingimustega piirkonnas;

                                                —

                                                veeorganismide, mesilaste ning kalatoiduliste lindude ja imetajate kaitsmisele.

                                          Kasutustingimused peavad vajaduse korral sisaldama riski vähendamise meetmeid.
                                    Taotleja peab esitama komisjonile, liikmesriikidele ja toiduohutusametile kinnitava teabe seoses järgmisega:

                                                1)

                                                põhjavees esineda võivate metaboliitide olulisus, võttes arvesse kõiki trifloksüstrobiini asjakohaseid klassifikatsioone vastavalt määrusele (EÜ) nr 1272/2008, eriti kuulumist 2. kategooria reproduktiivtoksiliste ainete hulka;

                                                2)

                                                veetöötlemisprotsesside mõju pinna- ja põhjavees esinevate jääkide omadustele, kui pinna- või põhjavett võetakse joogiveeks.

                                          Taotleja peab esitama punktis 1 nõutud teabe ühe aasta jooksul pärast seda, kui Euroopa Kemikaaliameti (ECHA) veebisaidil on avaldatud ECHA riskihindamise komitee poolt määruse (EÜ) nr 1272/2008 artikli 37 lõike 4 kohaselt vastuvõetud arvamus trifloksüstrobiini kohta.
                                    Punktis 2 nõutud teabe peab taotleja esitama kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.“

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.


title: Komisjoni rakendusmäärus (EL) 2018/1130, 13. august 2018, millega kiidetakse heaks olemasoleva toimeaine tsüpermetriini kasutamine tooteliiki 18 kuuluvates biotsiidides (EMPs kohaldatav tekst)

text:
                  14.8.2018

                  ET

                  Euroopa Liidu Teataja

                  L 205/8

         KOMISJONI RAKENDUSMÄÄRUS (EL) 2018/1130,
         13. august 2018,
         millega kiidetakse heaks olemasoleva toimeaine tsüpermetriini kasutamine tooteliiki 18 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
         ning arvestades järgmist:

                     (1)

                     Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Tsüpermetriin kuulub kõnealusesse loetelusse.

                     (2)

                     Tsüpermetriini on hinnatud kasutamiseks määruse (EL) nr 528/2012 V lisas kirjeldatud tooteliiki 18 (insektitsiidid, akaritsiidid ja tooted muude lülijalgsete tõrjeks) kuuluvates toodetes.

                     (3)

                     Referentliikmesriigiks määratud Belgia hindav pädev asutus esitas 15. aprillil 2015 hindamisaruande ja oma soovitused.

                     (4)

                     Kooskõlas delegeeritud määruse (EL) nr 1062/2014 artikli 7 lõikega 2 sõnastas biotsiidikomitee 5. mail 2017 Euroopa Kemikaaliameti arvamuse, võttes arvesse taotlust hinnanud pädeva asutuse järeldusi (3).

                     (5)

                     Kõnealuse arvamuse kohaselt vastavad tooteliiki 18 kuuluvad biotsiidid, mis sisaldavad tsüpermetriini, eeldatavasti määruse (EL) nr 528/2012 artikli 19 lõike 1 punkti b kriteeriumidele, kui on täidetud teatavad nende biotsiidide kasutamist reguleerivad nõuded ja tingimused.

                     (6)

                     Seepärast on asjakohane kiita heaks tsüpermetriini kasutamine tooteliiki 18 kuuluvates biotsiidides, kui teatavad nõuded ja tingimused on täidetud.

                     (7)

                     Komisjoni mõjuhinnangu ettevalmistamisel endokriinfunktsiooni kahjustavate kemikaalide kindlakstegemise kriteeriumide kehtestamise eri võimaluste kohta korraldati sõeluuring, mille käigus tehti kindlaks vajadus uurida täiendavalt tsüpermetriini endokriinfunktsiooni kahjustavat toimet (4). Tsüpermetriini võimalike endokriinseid häireid põhjustavate omaduste hindamine tehakse ka Euroopa Parlamendi ja nõukogu määruse (EÜ) nr 1107/2009 (5) alusel ning seonduvad järeldused esitatakse eeldatavalt enne 2018. aasta lõppu. Olenevalt kõnealuse hindamise tulemustest kaalub komisjon vajadust vaadata läbi tsüpermetriini heakskiitmine toimeainena kasutamiseks biotsiidides kooskõlas määruse (EL) nr 528/2012 artikliga 15.

                     (8)

                     Enne toimeaine heakskiitmist tuleks ette näha mõistlik ajavahemik, et huvitatud isikud saaksid võtta vajalikud meetmed, et valmistuda uute nõuete täitmiseks.

                     (9)

                     Käesoleva määrusega ettenähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kiidetakse heaks toimeaine tsüpermetriini kasutamine tooteliiki 18 kuuluvates biotsiidides kooskõlas lisas sätestatud nõuete ja tingimustega.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. august 2018

                  Komisjoni nimel

                  president

               Jean-Claude JUNCKER

            (1)  ELT L 167, 27.6.2012, lk 1.

            (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

            (3)  Biocidal Products Committee (BPC). Opinion on the application for approval of the active substance Cypermethrin, Product type: PT 18, ECHA/BPC/153/2017, vastu võetud 5. mail 2017.

            (4)  COM(2016) 350 final.

            (5)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

            LISA

                        Üldnimetus

                        IUPACi nimetus
                        Identifitseerimisnumbrid

                        Toimeaine minimaalne puhtusaste (1)

                        Heakskiitmise kuupäev

                        Heakskiidu aegumise kuupäev

                        Tooteliik

                        Eritingimused

                        Tsüpermetriin

                        IUPACi nimetus:
                        Tsüpermetriin: cis: trans – 40: 60; (RS)-α-tsüano-3 fenoksübensüül-(1RS)-cis,trans-3-(2,2-diklorovinüül)-2,2-dimetüültsüklopropaankarboksülaat
                        EÜ nr: 257–842-9
                        CASi nr: 52315-07–8

                        ≥ 92 massiprotsenti
                        Isomeeride suhe: cis: trans – 40: 60

                        1. juuni 2020

                        31. mai 2030

                        18

                        Biotsiidide puhul antakse luba järgmistel tingimustel.

                                    1)

                                    Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.

                                    2)

                                    Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu järgmisele:

                                                a)

                                                kutselised kasutajad;

                                                b)

                                                imikute ja väikelaste teisene kokkupuude;

                                                c)

                                                pinnavesi, juhul kui toimub:

                                                            i)

                                                            pinna töötlemine siseruumides ning

                                                            ii)

                                                            välisseina ja selle vahetus ümbruses oleva ala töötlemine linnapiirkondades;

                                                d)

                                                pinnas, juhul kui toimub:

                                                            i)

                                                            pinna töötlemine siseruumides;

                                                            ii)

                                                            välisseina ja selle vahetus ümbruses oleva ala töötlemine linna- ja maapiirkondades ning

                                                            iii)

                                                            hoone vahetus ümbruses oleva ala töötlemine maapiirkondades;

                                                e)

                                                setted, juhul kui toimub:

                                                            i)

                                                            pinna töötlemine, vahendi kasutamine keemilise tõkkena ning pragude ja pilude töötlemine siseruumides ning

                                                            ii)

                                                            välisseina ja selle vahetus ümbruses oleva ala töötlemine linnapiirkondades;

                                                f)

                                                põhjavesi, juhul kui toimub välisseina ja selle vahetus ümbruses oleva ala töötlemine linnapiirkondades.

                                    3)

                                    Toodete puhul, mille jäägid võivad esineda toidus või söödas, kontrollitakse vajadust kehtestada uued jääkide piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005 (3) ning võetakse asjakohased riskivähendamismeetmed, millega tagatakse, et kohaldatavaid jääkide piirnorme ei ületata.

               (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.

               (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

               (3)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2018/1132, 13. august 2018, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu sünteetilise zeaksantiini nimetust ja märgistamise erinõuet ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  14.8.2018

                  ET

                  Euroopa Liidu Teataja

                  L 205/15

         KOMISJONI RAKENDUSMÄÄRUS (EL) 2018/1132,
         13. august 2018,
         millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu sünteetilise zeaksantiini nimetust ja märgistamise erinõuet ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Kooskõlas määruse (EL) 2015/2283 artikliga 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon esitama rakendusakti eelnõu uuendtoidu liidu turule laskmise lubamise ja liidu loetelu ajakohastamise kohta.

                     (4)

                     Looduslik zeaksantiin on tavapärase inimtoidu koostisosa, kuna seda leidub paljudes puuviljades ja lehtköögiviljades, samuti munarebus. Seda kasutatakse praegu ka Euroopa Parlamendi ja nõukogu direktiivi 2002/46/EÜ (3) määratluse kohastes toidulisandites.

                     (5)

                     Vastavalt Euroopa Parlamendi ja nõukogu määrusele (EÜ) nr 258/97 (4) on komisjoni rakendusotsusega 2013/49/EL (5) lubatud lasta toidulisandites toidu uuendkoostisosana turule sünteetilist zeaksantiini, mille maksimaalne tarbitav kogus on 2 mg päevas. Rakendusotsusega 2013/49/EL lubatud sünteetilise zeaksantiini nimetus seda sisaldava toiduaine etiketil on „sünteetiline zeaksantiin“.

                     (6)

                     Äriühing DSM Nutritional Products Europe (edaspidi „taotleja“) esitas 23. veebruaril 2018 komisjonile määruse (EL) 2015/2283 artikli 10 lõike 1 kohase taotluse lubada muuta sünteetilise zeaksantiini nimetust ja märgistamise erinõudeid. Taotluse kohaselt soovitakse jätta kõnealuse uuendtoidu nimetusest liidu loetelus ja seda sisaldava toidu etiketil välja mõiste „sünteetiline“.

                     (7)

                     Taotleja hinnangul on zeaksantiini nimetuse ja märgistamisnõuete muutmine vajalik, et leevendada mis tahes võimalikku negatiivset majanduslikku mõju, mida mõiste „sünteetiline“ kasutamine sünteetilist zeaksantiini sisaldavate toidulisandite etiketil võib põhjustada selle sõna negatiivse tähendusvarjundi tõttu. Samuti väidab taotleja, et ettevõtjad, kes lasevad turule lubatud sünteetilist uuendtoitu sisaldavaid toidulisandeid, mille etiketil puudub sõna „sünteetiline“, ei koge suure tõenäosusega sellist võimalikku negatiivset majanduslikku mõju.

                     (8)

                     Praegu on lubatud ja liidu uuendtoitude loetelusse kantud mitu sünteetilist ainet, millel on olemas looduslikud vasted, ning toidulisandites kasutatakse kumbagi päritolu aineid. Ometi ei nimetata selliseid sünteetilisi aineid liidu loetelus ega märgistamisel sünteetiliseks. Sünteetilise zeaksantiini nimetuse ja märgistamise muutmisega tagatakse kooskõla kõnealuste sünteetiliste ainete nimetuse ja märgistamisega.

                     (9)

                     Toidulisandite koostisosana kasutatava zeaksantiini kavandatud kasutusviise ja koguseid ei muudeta ja rakendusotsuse 2013/49/EL alusel sünteetilise zeaksantiini lubamist võimaldanud ohutuskaalutlused on endiselt kehtivad ning seega ei kaasne kõnealuse muudatusega ohutusprobleeme. Nimetatud õiguspärastest teguritest tulenevalt vastavad kavandatud muudatused määruse (EL) 2015/2283 artikli 12 lõike 1 sätetele.

                     (10)

                     Uue märgistamisnõude rakendamine vastavalt käesolevale rakendusmäärusele võib tuua kaasa muutusi ettevõtjatele, kes sünteetilist zeaksantiini praegu turule lasevad. Seepärast on asjakohane näha ette üleminekuperiood.

                     (11)

                     Direktiivis 2002/46/EÜ on sätestatud toidulisandeid käsitlevad nõuded. Zeaksantiini nimetuse ja märgistamise erinõude muutmise lubamisega ei tohiks piirata kõnealuse direktiivi kohaldamist.

                     (12)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Zeaksantiini käsitlevat kannet liidus lubatud uuendtoitude loetelus, millele on osutatud määruse (EL) 2015/2283 artiklis 8, muudetakse vastavalt käesoleva määruse lisale.

               2.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

               3.   Käesolevas artiklis sätestatud loaga ei piirata direktiivi 2002/46/EÜ sätete kohaldamist.

            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 3
            Sünteetilist zeaksantiini sisaldavaid toidulisandeid, mis vastavad määrusele (EL) 2015/2283, nagu seda on kohaldatud enne käesoleva määruse jõustumist, võib turule lasta kuni 3. septembrini 2019 ja need võivad turule jääda kuni varude ammendumiseni.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. august 2018

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (5)  Komisjoni 22. jaanuari 2013. aasta rakendusotsus 2013/49/EL, millega antakse luba sünteetilise zeaksantiini turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (ELT L 21, 24.1.2013, lk 32).

            LISA
            Rakendusmääruse (EL) 2017/2470 lisa tabelis 1 („Lubatud uuendtoidud“) asendatakse zeaksantiini käsitlev kanne järgmisega:

                           Lubatud uuendtoit

                           Uuendtoidu kasutamise tingimused

                           Täiendavad märgistamise erinõuded

                           „Zeaksantiin

                              Määratud toidugrupp

                              Piirnorm

                           Uuendtoidu nimetus seda sisaldava toiduaine etiketil on „zeaksantiin“.“

                           Direktiivi 2002/46/EÜ määratluse kohased toidulisandid

                           2 mg päevas


title: Komisjoni rakendusmäärus (EL) 2018/1128, 9. august 2018, millega muudetakse rakendusmäärust (EL) nr 1354/2011, millega avatakse liidu tariifikvoodid lammaste, kitsede ning lamba- ja kitseliha suhtes

text:
                  14.8.2018

                  ET

                  Euroopa Liidu Teataja

                  L 205/1

         KOMISJONI RAKENDUSMÄÄRUS (EL) 2018/1128,
         9. august 2018,
         millega muudetakse rakendusmäärust (EL) nr 1354/2011, millega avatakse liidu tariifikvoodid lammaste, kitsede ning lamba- ja kitseliha suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkte a ja b,
         ning arvestades järgmist:

                     (1)

                     Komisjoni rakendusmäärusega (EL) nr 1354/2011 (2) on ette nähtud liidu aastaste imporditariifikvootide avamine lammaste, kitsede ning lamba- ja kitseliha suhtes, sealhulgas Islandilt pärit vastavate toodete suhtes.

                     (2)

                     Rakendusmääruse (EL) nr 1354/2011 artiklis 4 on sätestatud, et kõnealuse määrusega avatud tariifikvoote tuleb hallata kooskõlas komisjoni rakendusmääruse (EL) 2015/2447 (3) artiklitega 49–54.

                     (3)

                     Euroopa Liit ja Island allkirjastasid lisasoodustusi põllumajandustoodetega kauplemisel käsitleva kirjavahetuse vormis lepingu (edaspidi „leping“) 23. märtsil 2017. Lepingu liidu nimel allkirjastamine kiideti heaks nõukogu otsusega (EL) 2016/2087 (4) ja lepingu sõlmimine nõukogu otsusega (EL) 2017/1913 (5).

                     (4)

                     Kooskõlas lepingu V lisaga muutis liit rakendusmäärust (EL) nr 1354/2011 komisjoni rakendusmäärusega (EL) 2018/562 (6). Muudatusettepanekuga suurendatakse kehtivaid tollimaksuvabasid kvoote Islandilt pärit lamba- ja kitseliha puhul, mis kuuluvad ühise tollitariifistiku rubriikidesse 0204 ja 0210, ning lisaks avatakse liidu aastane tollimaksuvaba kvoot alamrubriiki 1602 90 kuuluva töödeldud lambaliha suhtes.

                     (5)

                     Rakendusmääruse (EL) nr 1354/2011 kohaselt kvoodiga hõlmatud lamba- ja kitseliha kogused on väljendatud rümba massi ekvivalendina, samas kui lepinguga on ette nähtud, et toote kogused väljendatakse tonnides. Seepärast on asjakohane võtta vastu eraldi määrus lepingus sätestatud liidu tariifikvootide kohta, et tagada kvootide sujuv haldamine vastavalt Euroopa Parlamendi ja nõukogu määrusele (EL) nr 952/2013 (7). Seega tuleks need tariifikvoodid välja jätta rakendusmäärusest (EL) nr 1354/2011, mis põhineb määrusel (EL) nr 1308/2013.

                     (6)

                     Seepärast on rakendusmäärust (EL) nr 1354/2011 vaja vastavalt muuta.

                     (7)

                     Uut määrust, millega avatakse tariifikvoodid Islandilt pärit lamba- ja kitseliha ning töödeldud lambaliha suhtes ja mis on vastu võetud vastavalt määrusele (EL) nr 952/2013, kohaldatakse alates 1. septembrist 2018. Seepärast tuleks rakendusmääruse (EL) nr 1354/2011 vastavaid muudatusi kohaldada alates samast kuupäevast.

                     (8)

                     Käesolevas määruses sätestatud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) nr 1354/2011 muudetakse järgmiselt.

                        1)

                        Artikli 3 lõike 2 punkt e jäetakse välja.

                        2)

                        Lisa asendatakse käesoleva määruse lisas esitatud tekstiga.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. septembrist 2018.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. august 2018

                  Komisjoni nimel

                  presidendi eest

                  komisjoni liige

               Günther OETTINGER

            (1)  ELT L 347, 20.12.2013, lk 671.

            (2)  Komisjoni 20. detsembri 2011. aasta rakendusmäärus (EL) nr 1354/2011, millega avatakse liidu tariifikvoodid lammaste, kitsede ning lamba- ja kitseliha suhtes (ELT L 338, 21.12.2011, lk 36).

            (3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            (4)  Nõukogu 14. novembri 2016. aasta otsus (EL) 2016/2087 Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu Euroopa Liidu nimel allkirjastamise kohta (ELT L 324, 30.11.2016, lk 1).

            (5)  Nõukogu 9. oktoobri 2017. aasta otsus (EL) 2017/1913 Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu sõlmimise kohta (ELT L 274, 24.10.2017, lk 57).

            (6)  Komisjoni 9. aprilli 2018. aasta rakendusmäärus (EL) 2018/562, millega muudetakse rakendusmäärust (EL) nr 1354/2011, millega avatakse liidu tariifikvoodid lammaste, kitsede ning lamba- ja kitseliha suhtes (ELT L 94, 12.4.2018, lk 4).

            (7)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

            LISA
            „

                     LISA
                     LAMBA- JA KITSELIHA (rümba massi ekvivalendina tonnides (t)) LIIDU TARIIFIKVOODID

                                 CN-koodid

                                 Väärtuseline tollimaks
                                 (%)

                                 Koguseline tollimaks
                                 EUR/100 kg

                                 Järjekorranumber saabumise järjekorras teenindamise põhimõtte alusel

                                 Päritolu

                                 Aastane kogus tonnides rümba massi ekvivalendina

                                 Elusloomad
                                 (koefitsient = 0,47)

                                 Kondita lambatalleliha (1)

                                 (koefitsient = 1,67)

                                 Kondita lambaliha (2)

                                 (koefitsient = 1,81)

                                 Kondiga liha ja rümbad
                                 (koefitsient = 1,00)

                                 0204

                                 Null

                                 Null

                                 —

                                 09.2101

                                 09.2102

                                 09.2011

                                 Argentina

                                 23 000

                                 —

                                 09.2105

                                 09.2106

                                 09.2012

                                 Austraalia

                                 19 186

                                 —

                                 09.2109

                                 09.2110

                                 09.2013

                                 Uus-Meremaa

                                 228 254

                                 —

                                 09.2111

                                 09.2112

                                 09.2014

                                 Uruguay

                                 5 800

                                 —

                                 09.2115

                                 09.2116

                                 09.1922

                                 Tšiili (3)

                                 8 000

                                 —

                                 09.2121

                                 09.2122

                                 09.0781

                                 Norra

                                 300

                                 —

                                 09.2125

                                 09.2126

                                 09.0693

                                 Gröönimaa

                                 100

                                 —

                                 09.2129

                                 09.2130

                                 09.0690

                                 Fääri saared

                                 20

                                 —

                                 09.2131

                                 09.2132

                                 09.0227

                                 Türgi

                                 200

                                 —

                                 09.2171

                                 09.2175

                                 09.2015

                                 Muud (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 Null

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               “

               (1)  Ja kitsetalleliha.

               (2)  Ja muu kitseliha peale talleliha.

               (3)  Tšiili tariifikvoot suureneb 200 t aastas.

               (4)  „Muud“ tähendab kõiki WTO liikmeid, v.a Argentina, Austraalia, Uus-Meremaa, Uruguay, Tšiili, Gröönimaa ja Island.

               (5)  „Erga omnes“ viitab päritolule mis tahes riigist, sealhulgas käesolevas tabelis loetletud riigid.